
III LISAD

Teostatud uuringud:
· geodeetiline alusplaan on mõõdistatud OÜ Hades Geodeesia poolt märts 2023, töö nr E3495.


IV KOOSKÕLASTUSTE JA KOOSTÖÖ KOKKUVÕTE


V MENETLUSDOKUMENDID

I SELETUSKIRI

1. [bookmark: _Toc242199776][bookmark: _Toc497432699]PLANEERINGU KOOSTAMISEL ARVESTAMISELE KUULUVAD PLANEERINGUD, ÕIGUSAKTID JA MUUD ALUSMATERJALID

· Planeerimisseadus;
· Ehitusseadustik;
· Rae valla üldplaneering (kehtestatud 21.05.2013 Rae Vallavolikogu otsusega nr 462);
· Rae valla ühisveevärgi ja -kanalisatsiooni ning sademevee ärajuhtimise arendamise kava aastateks 2024 – 2035 (Rae Vallavolikogu 20.05.2024 määrus nr 46);
· Rae valla jäätmehoolduseeskiri, kehtestatud Rae Vallavolikogu 15.06.2021 määrusega nr 73;
· Rae Vallavalitsuse 15.02.2011 määrus nr 13 „Digitaalselt teostatavate geodeetiliste alusplaanide, projektide, teostusjooniste ja detailplaneeringute esitamise kord”;
· Rae Vallavalitsuse 15.02.2011 määrus nr 14 „Detailplaneeringute koostamise ning vormistamise juhend”;
· Haljastuse hindamise metoodika ning avaliku ala haljastuse nõuded (Rae Vallavalitsuse 30.08.2022 määrus nr 18);
· Haljastusnõuded projekteerimisel ja ehitamisel Rae vallas (Rae Vallavolikogu 18.10.2022 määrus nr 11);
· Rae valla rajatiste väljaehitamise ja väljaehitamisega seotud kulude kandmise kokkuleppimise kord (Rae Vallavalitsuse 25.10.2022 määrus nr 23);
· Rae valla arengukava muutmine ja vastuvõtmine (Rae Vallavolikogu 19.11.2024 määrus nr 51);
· riigihalduse ministri 17.10.2019 määrus nr 50 „Planeeringu vormistamisele ja ülesehitusele esitatavad nõuded”;
· Tee projekteerimise normid (majandus- ja taristuministri 05.08.2015 määrus nr 106);
· Välisõhus leviva müra piiramise eesmärgil planeeringu koostamise kohta esitatavad nõuded (keskkonnaministri 03.10.2016 määrus nr 32);
· Eesti standard EVS 843:2016 „Linnatänavad”;
· siseministri 30.03.2017 määrus nr 17 „Ehitisele esitatavad tuleohutusnõuded”;
· siseministri 18.02.2021 määrus nr 10 „Veevõtukoha rajamise, katsetamise, kasutamise, korras- hoiu, tähistamise ja teabevahetuse nõuded, tingimused ning kord”;
· naaberaladel kehtestatud ja koostamisel olevad detailplaneeringud;
· muud õigusaktid, standardid ja projekteerimisnormid.


2. [bookmark: _Toc242199777]PLANEERINGUALA LÄHIÜMBRUSE EHITUSLIKE JA FUNKTSIONAALSETE SEOSTE NING KESKKONNATINGIMUSTE ANALÜÜS NING PLANEERINGU EESMÄRK

2.1. [bookmark: _Toc242199778]Planeeringu eesmärk
Detailplaneeringu koostamise eesmärgiks on kinnistu Terrasauna sihtotstarbe muutmine, tootmis- ja ärimaa ning transpordimaa sihtotstarbega kruntide moodustamine, moodustatavale tootmis- ja ärimaa sihtotstarbega krundile ehitusõiguse ning hoonestustingimuste määramine piirkonda sobiva äri- ja tootmisfunktsiooniga hoone kavandamiseks. Lisaks antakse detailplaneeringuga lahendus planeeringuala haljastusele, heakorrale, juurdepääsule, parkimiskorraldusele ja tehnovõrkudega varustamisele. Planeeringuala suurus on 0,32 ha.

2.2. [bookmark: _Toc242199779]Planeeritava maa-ala kontaktvööndi funktsionaalsed seosed
Planeeringuala asub Rae vallas Ülejõe külas 11300 Lagedi-Aruküla-Peningi kõrvalmaantee, Tallinna ringtee ristumiskoha ja Lagedi-Maardu raudtee lähialas.
Ülejõe küla on looduslähedase iseloomuga küla, mis paikneb Tallinna linna lähedal. Ülejõe küla on suhteliselt väikese asustustihedusega piirkond. Küla elamualasid ümbritsevad põllu- ja rohumaad ning looduslikud alad. Ülejõe küla iseloomustab valdavalt hajaasustus. Asustus on valdavalt koondunud teede ja Pirita jõe äärde. Kompaktse asustusega alasi ümbritsevad suured maatulundusmaa sihtotstarbega kinnistud, mis on looduslikud rohu- või põllumaad, või vähesel määral ka metsaga alad.
Kontaktvööndi maakasutus varieerub – leidub nii tootmismaa, ärimaa, maatulundusmaa kui ka elamumaa sihtotstarbega kinnistuid.
Tallinna linna lähedus ja hea ligipääs on muutnud ala atraktiivseks äri- ja tootmispiirkonnaks. Suurte transpordikoridoride (riigimaanteed, raudtee, lennujaam) lähedus soodustab planeeringuga ette nähtud tootmis- ja ärimaa sihtotstarbeliste kinnistute kruntide moodustamist.
Planeeringualast edela-loodesuunas jäävad algatatud detailplaneeringutega alad, millega kavandatakse tootmis- ja ärimaa krunte. Kruntidele on lubatud ehitada 3-korruselisi ja kuni 16 meetrit kõrgeid hooneid.
Planeeringualale on hea juurdepääs. Planeeringuala piirneb lõunas riigi kõrvalmaanteega 11300 Lagedi-Aruküla-Peningi. Riigi põhimaantee 11 Tallinna ringtee jääb 350 m kaugusele läände.
Lähim bussipeatus asub planeeringuala lähialal. Bussipeatus „Ülejõe” asub kõrvalmaantee 11300 Lagedi-Aruküla-Peningi tee ääres u 200 meetri kaugusel planeeringualast.
Lagedi alevikus asuv raudteepeatus paikneb planeeringualast ligikaudu 2 km kaugusel. Rongipeatus tagab kiire ja mugava ühistranspordiühenduse Tallinnaga, mis loob soodsad tingimused piirkonna ettevõtluse arenguks ning toetab töökohtade ja tootmistegevuse head ligipääsetavust nii töötajatele kui ka külastajatele.
Planeeringuala asub seega logistiliselt soodsalt: tagatud on hea juurdepääs ning ühendus valla teiste piirkondadega ja Tallinna linnaga.
Planeeritavale alale lähimad teenindusasutused (kauplus, postkontor, tankla, pank jne) asuvad Tallinna linnas. Tallinna linn jääb u 3 km kaugusele. Rae valla keskus Jüri alevik jääb planeeringualast u 7 km kaugusele.

Piirkonna eelisteks on:
· Tallinna linna lähedus;
· strateegiliselt hea asukoht Tallinna ringtee suhtes, mis tagab ettevõtetele väljapaistva asukoha ning lihtsa juurdepääsu olulisematele transpordikanalitele – maanteed, sadamad, raudtee;
· arenev äri-, tootmis- ja laohoonete piirkond;
· piirkonnas on osaliselt välja kujunenud infrastruktuur;
· ühistranspordipeatuste lähedus – olemas on nii rongi- kui ka bussiühendus.

2.3. [bookmark: _Toc511123766][bookmark: _Toc511221032][bookmark: _Toc162874846][bookmark: _Toc242199780]Vastavus Rae valla üldplaneeringule
Rae valla üldplaneeringu (kehtestatud 21.05.2013 Rae Vallavolikogu otsusega nr 462) kohaselt asub planeeringuala tiheasutusalal ning planeeringuala maakasutuse juhtotstarbeks on toomis- ja ärimaa (TTp).

Väljavõte kehtivast Rae valla üldplaneeringu maakasutuse plaanist.
[image: ]

Tootmis- ja ärimaa (TTp):
· tootmismaade all mõeldakse tootmisega seotud hoonete, neid teenindavate abihoonete ja rajatiste maad; samuti ladude ja transpordiettevõtete maad;
· ärimaa all mõeldakse kaubandus-, teenindus-, toitlustus- ja majutushoonete maad, samuti büroo- ja kontorihoonete maad. Alale võivad jääda nimetatud hooneid teenindavad ehitised (sh teed ja tehnorajatised).
Tingimused detailplaneeringute koostamiseks:
· perspektiivis tuleb tootmis- ja ärimaade hoonestamisel järgida väljatöötatud piirkondlikke ehitusnõudeid;
· parkimine lahendatakse detailplaneeringu koostamisel vastavalt arendatava ala täpsemale kasutusele ning kehtivatele parkimisnormidele;
· detailplaneeringuga tuleb tootmis- ja ärimaa krundile kavandada ka haljastus. Minimaalne nõutav haljastuse osakaal on 20%;
· maanteede äärsetel aladel tuleb detailplaneeringu lahendused kooskõlastada Transpordiametiga;
· kohustuslik on liitumine ühisvee-, kanalisatsiooni- ja sadeveevõrguga, kui ala kuulub vastavalt ühisveevärgi ja -kanalisatsiooni piirkonda;
· Rae valla territooriumil ei nähta üldplaneeringuga ette olulise ruumilise mõjuga tootmise arendamist.
Koostatud detailplaneeringu lahendus näeb ette olemasoleva maatulundusmaa sihtotstarbega kinnistu, mis jääb Rae valla üldplaneeringu kohaselt tootmis- ja ärimaale, jagamist tootmis- ja ärimaa sihtotstarbega krundiks ning transpordimaa sihtotstarbega krundiks.
Koostatud detailplaneering ei sisalda üldplaneeringu muutmise ettepanekut.


3. [bookmark: _Toc242199781][bookmark: _Toc497647798]OLEMASOLEVA OLUKORRA ISELOOMUSTUS

3.1. [bookmark: _Toc242199782]Planeeringuala asukoht ja iseloomustus
Planeeringuala asub Rae vallas Ülejõe külas, piirnedes edelas riigi kõrvalmaanteega 11300 Lagedi-Aruküla-Peningi.
Planeeringuala suurus on 0,32 ha.
Planeeringuala moodustab:
· Terrasauna kinnistu, katastritunnus 65301:011:0301, pindala 3165 m²; sihtotstarve 100% maatulundusmaa;
· lähialana kaasatakse planeeringusse maa-ala, mis on vajalik teede ja tehnovõrkude planeerimiseks, mis ei ole kaasatud planeeringualasse.
Planeeringuala on võsastunud looduslik rohumaa, kus kasvavad lehtpuud ja põõsad. Krundil on teostatud raie. Vaadeldava ala maapind on suhteliselt tasane. Piki kinnistu lääne- ja lõunapiiri kulgeb kraav.
Planeeringuala täpne asukoht on esitatud joonisel AS-01 Asukohaskeem.

3.2. [bookmark: _Toc497647799][bookmark: _Toc242199783]Planeeringuala maakasutus ja hoonestus
Kasutusotstarbed
Terrasauna sihtotstarve on maatulundusmaa 100%.
Olemasolevad hooned
Planeeritav maa-ala on hoonestamata.

3.3. [bookmark: _Toc497647800][bookmark: _Toc242199784]Planeeringualaga külgnevad kinnistud ja nende iseloomustus
Tabel 1. Planeeringuga külgnevad kinnistud ja nende iseloomustus.
	Aadress
	Pindala
	Katastritunnus
	Sihtotstarve
	Iseloomustus

	Rätsepasauna
	14425 m²
	65301:011:0291
	Maatulundusmaa 100%
	Hoonestamata, looduslik rohumaa vähese kõrghaljastusega (leht- puud ja põõsad), piki lõunapiiri paikneb Vanapere tee

	Kaljumaa
	9073 m²
	65301:011:0004
	Maatulundusmaa 100%
	Hoonestamata, võsastunud üksikute lehtpuudega looduslik rohumaa, lõunaosa läbib Soodevahe peakraav

	Terrasauna
	707 m²
	65301:001:5648
	Sihtotstarbeta maa 100%
	Looduslik rohumaa üksikute põõsastega, krunti läbib kraav

	11300 Lagedi-Aruküla-Peningi tee T5
	223 m²
	65301:001:5505
	Transpordimaa 100%
	Võsastunud looduslik rohumaa

	11300 Lagedi-Aruküla-Peningi tee
	118168 m²
	65301:013:0086
	Transpordimaa 100%
	Asfaltkattega riigi kõrvalmaantee


3.4. [bookmark: _Toc497647801][bookmark: _Toc242199785]Olemasolevad teed ja juurdepääsud
Planeeringualale puudub otsejuurdepääs avalikult kasutatavalt teelt; juurdepääs toimub eramaal paikneva kruusakattega Vanapere tee kaudu.
[bookmark: _Toc497647802]Planeeringuala piirneb lõunas avalikult kasutatava ja asfaltkattega 11300 Lagedi-Aruküla-Peningi teega.

3.5. [bookmark: _Toc242199786]Olemasolev tehnovarustus
Planeeringuala lähipiirkonnas puuduvad tsentraalsed tehnovõrgud.
Planeeringuala lähialal paiknevad madal- ja keskpinge õhuliinid ning alajaam Varevere:(Rae) 100 m kaugusel loodes kinnistul Variverepõllu.
Lähimad vee- ja kanalisatsioonitorustikud asuvad planeeringualast u 500 m kaugusel Varivere teel.

3.6. [bookmark: _Toc497647803][bookmark: _Toc242199787]Olemasolev haljastus ja keskkond
Planeeringuala lääne-lõunapoolses osas kasvab väike puistu, kus enamuspuuliigi moodustab hall lepp, mille kõrval kasvab mõnel pool ka sookask, põõsarinde moodustab peamiselt hariliku toominga võsa. Lääne-põhjapoolses osas kasvavad grupiti hallid lepad.
Enamiku kaskede seisukord on rahuldav, kuid puude võrad algavad enamjaolt kõrgelt ning on pigem kidurapoolsed. Hallide leppade seisukord on enamjaolt kehvem, osa leppasid on rahuldavas seisu- korras, kuid osad lepad kasvavad tugevalt viltu ning tõenäoliselt esineb neil juba tüvemädanikku.

3.7. [bookmark: _Toc497647804][bookmark: _Toc242199788]Kehtivad piirangud
Planeeritava maa-ala maakasutust kitsendab:
· avalikult kasutatava tee (11300 Lagedi-Aruküla-Peningi) kaitsevöönd 30 m.


4. [bookmark: _Toc242199789]PLANEERINGU ETTEPANEK
[bookmark: _Toc497647806]
4.1. [bookmark: _Toc105749433][bookmark: _Toc126845596][bookmark: _Toc221098188][bookmark: _Toc242199790]Krundijaotus ja kasutamise sihtotstarbed
Planeeringuala koosneb maatulundusmaa sihtotstarbega kinnistust Terrasauna, suurusega 3165 m².
Planeeringu eskiislahenduses on ette nähtud kinnistu jagada üheks tootmis- ja ärimaa sihtotstarbega krundiks ning üheks transpordimaa sihtotstarbega krundiks.

Tabel 2. Krundijaotus.
	Pos nr
	Suurus (m²)
	Sihtotstarve
(detailplaneeringu liikide kaupa)
	Sihtotstarve
(katastriüksuse liikide kaupa)

	1
	2315
	Kontori- ja büroohoone maa; väikeettevõtluse hoone ja -tootmise hoone maa; kaubandus-, toitlustus- ja teenindushoone maa; laohoone maa; hulgikaubanduse maa, logistikakeskuse maa; spordihoone, võimla, muu spordihoone;
majutus- ja toitlustushooned
	Tootmismaa 50%, ärimaa 50%

	2
	 850
	Transpordimaa 100%
	Transpordimaa 100%


Krundijaotus vt joonis AS-04 Põhijoonis.

4.2. [bookmark: _Toc497647807][bookmark: _Toc242199791]Kruntide ehitusõigus
Planeeringuga määratud krundi ehitusõigused on toodud joonisel AS-04 Põhijoonis kruntide ehitusõiguse tabelis ja kruntide ehitusõiguse akendes.

Tabel 3. Kruntide ehitusõigus.
	Pos nr
	Krundi kasutamise sihtotstarve või sihtotstarbed // katastriüksuse sihtotstarve
	Ehitiste suurim lubatud arv või nende puudumine maa-alal (põhihoone / abihoone)
	Ehitise- alune pind (põhi- hoone/ abihoone)
	Ehitiste lubatud max kõrgus. Põhihoone / abihoone
	Põhihoone suurim korruselisus maapealne / maa-alune
	Abihoone suurim korruselisus maapealne / maa-alune

	1
	TL/TH/TK 50%; ÄK/ÄB/ÄV 50% // 
T 50%; Ä 50%
	2 (1 / 1)
	550 m² / 20 m²
	12 m / 5 m
	2 / -1
	1 / -

	5
	LT 100% // L 100%
	-
	-
	-
	-
	-


Lubatud suurim ehitisealune pind näitab kõikide ehitiste suurimat lubatud pinda, s.t selle alla lähevad kõik ehitusloakohustuslikud ja ehitusloakohustuseta ehitised.
4.3. [bookmark: _Toc497647808][bookmark: _Toc242199792]Ehitiste arhitektuurinõuded
Pos 1
Hoonestusviis:	lahtine
Katusekalle:	0–15°
Maksimaalne kõrgus maapinnast:	12 m põhihoone; 5 m abihoone
Maksimaalne korruselisus	2 – põhihoone; 1 – abihoone
Välisviimistlus:	kivi, betoon, klaas, puit, metall (sh sandwich-paneelid)
Katusematerjal:	rullmaterjal, plekk

Projekteeritava hoone arhitektuurne lahendus peab arvestama piirkonna miljööd.
Hoonete välisilme peab olema esteetiliselt kvaliteetne ja kaasaegse arhitektuurse lahendusega.
Klaaspindade kavandamisel arvestada nende lindudele nähtavaks muutmise vajadust. Kasutada fassaadil ja muudel klaaspindadel ainult linnusõbralikke klaasitüüpe, mis on kas madala peegeldusteguriga klaas või ultraviolettmustriga klaas.
Soojuspumbaseadmed tuleb kavandada tänava poolt vaadeldes võimalikult varjatud asukohta. 
Päikesepaneelid tuleb paigutada katusega samasse tasapinda, hoone arhitektuurse lahendusega sobivalt.
Siseruumide kaitseks müra ees kasutada hea heliisolatsiooniga seinu ja aknaid. Hoone planeerimisel ning rajamisel tuleb järgida Eestis kehtivat standardit EVS 842:2003 „Ehitiste heliisolatsiooninõuded. Kaitse müra eest”.
Akende valikul tuleb tähelepanu pöörata akende heliisolatsioonile. Kasutada tuleb tõhusa heliisolatsiooniga klaaspakettaknaid.

Hoone arhitektuurne lahendus täpsustada eraldi eskiisprojektina eesmärgiga rajada planeeringualale maksimaalselt sobituv ja ümbruskonna elukeskkonda esteetiliselt ja visuaalselt väärtustav hoone.

4.4. [bookmark: _Toc497647809][bookmark: _Toc242199793]Piirded
Tootmis- ja ärihoonega krundi metallpiirde max kõrgus võib olla kuni 2,0 m. Läbipaistmatuid piirdeid võib kasutada üksnes juhul, kui need on vajalikud müratõkke ja turvalisuse eesmärgil.

Täpne piirdeaedade lahendus anda hoone ehitusprojekti staadiumis.

4.5. [bookmark: _Toc497647810][bookmark: _Toc242199794][bookmark: _Hlk118303853]Tänavate maa-alad, liiklus- ja parkimiskorraldus
Planeeringulahenduses nähakse ette juurdepääs olemasolevalt Vanapere teelt, mis nähakse ette rekonstrueerida ja mille kulgemiskoridori osaliselt muudetakse. Vanapere tee olemasolev ühendus teega 11300 Lagedi-Aruküla-Peningi likvideeritakse. Tee suunatakse põhja poole, et tagada juurdepääs naaberalade detailplaneeringutega kavandatavatele tootmisaladele.
Detailplaneeringu lahenduses on 11300 Lagedi-Aruküla-Peningi tee kaitsevööndi ulatuses moodustatud krunt pos 2 sihtotstarbega transpordimaa, kuhu on kavandatud kergliiklustee ja kraav.

Liikluskorralduse planeerimisel on arvestatud Eesti standardi EVS 843:2016 nõudeid ja Rae valla üldplaneeringut. Parkimine on ette nähtud krundisiseselt.ning riigitee kaitsevööndisse jääv parkla vajab Transpordiameti nõusolekut.
Parkimiskohtade täpne asukoht lahendatakse planeeritava hoone ehitusprojekti käigus.

Tabel 4. Parkimiskohtade kontrollarvutus.
	Kasutusviis
	Normatiivne parkimiskohtade arv
	Planeeritud parkimiskohtade arv 

	Planeeritud: asutused
Tööstusettevõte ja ladu
	550 / 40 = 14
550 / 90 =  6
	20

	Planeeritaval maa-alal kokku
	20
	20



Planeeringuala liiklus- ja parkimiskorraldus vt joonis AS-04 Põhijoonis.

Täiendavad nõuded ehitusprojekti koostamiseks:
· arendusega seotud teed tuleb rajada ning nähtavust piiravad takistused (istandik, puu, põõsas või liiklusele ohtlik rajatis) kõrvaldada (alus EhS § 72 lg 2) enne planeeritavale alale rajatava hoone kasutuselevõttu;
· sademevett ei tohi juhtida riigitee alusele maaüksusele, sh riigitee koosseisu kuuluvatesse teekraavidesse;
· kõik arendusalaga seotud ehitusprojektid, mille koosseisus kavandatakse tegevusi riigitee kaitsevööndis, tuleb esitada Transpordiametile nõusoleku saamiseks. Riigiteega liitumise või ristumiskoha ümberehituse korral (EhS § 99 lg 3) tuleb taotleda nõuded projektile Transpordiametilt;
· riigitee kaitsevööndis on keelatud tegevused vastavalt EhS § 70 lg 2 ja § 72 lg 1, sh on keelatud ehitada ehitusloakohustuslikku teist ehitist. Riigitee kaitsevööndis kehtivatest piirangutest võib kõrvale kalduda Transpordiameti nõusolekul vastavalt EhS § 70 lg 3;
· Transpordiamet ei võta PlanS § 131 lg 1 kohaselt endale kohustusi planeeringuga seotud rajatiste väljaehitamiseks.

4.6. [bookmark: _Toc497647811][bookmark: _Toc242199795]Haljastuse ja heakorra põhimõtted
Planeeringuala haljastusnõuded on seatud vastavalt Rae Vallavalitsuse 30.08.2022 määrusele nr 18 „Haljastuse hindamise metoodika ning avaliku ala haljastuse nõuded”.
Hoonestatava krundi haljastuse lahendus tuleb anda hooneprojekti asendiplaanil.
Pärast ehitustegevuse lõppu krunt haljastada. Rajada kõrghaljastusega haljasalad tootmis- ja ärimaa sihtotstarbega krundile.
Haljastuse osakaal tootmis- ja ärimaa sihtotstarbega krundil (pos 1) on minimaalselt 20%.
Tootmis- ja ärimaa sihtotstarbega krundile istutada min iga 600 m² kohta 1 puu täiskasvanukõrgusega min 10 m.
Planeeritud (minimaalne) puude arv krundil:
pos 1 – 4 puud.
Hoonete ja tehnovõrkude projekteerimisel tagada istutatavate puude ning ehitiste vahelised kujad vastavalt Eesti standardi EVS 843:2016 nõuetele.
Vajadusel rakendada ehitustööde ajal olemasolevate säilitatavate puittaimede kaitsemeetmeid.
Ehitusaegne kõrghaljastuse kaitse peab vastama Rae Vallavolikogu 18.10.2022 määrusele nr 11 „Haljastusnõuded projekteerimisel ja ehitamisel Rae vallas”.
Kui krundil on vaja likvideerida kõrghaljastust (üle 8 cm rinnasdiameetriga puid), tuleb puu raiumiseks esitada raieloa taotlus. Rae valla territooriumil reguleerib puude raiumist Rae Vallavalitsuse 22.02.2011 kehtestatud määrus nr 17 „Puu raieloa andmise kord Rae vallas”.
Põõsaste eemaldamisel ja võsaraiel arvestada lindude pesitsusperioodiga, aktiivseim aeg on kevadest suve keskpaigani, pesitsusrahu periood on 15. aprill – 15. juuli. Looduskaitseseaduse alusel on keelatud looduslikult esinevate lindude tahtlik häirimine, eriti pesitsemise ja poegade üleskasvatamise ajal.

4.7. [bookmark: _Toc242199796]Jäätmete prognoos ja käitlemine
Jäätmete käitlemisel juhindutakse jäätmeseadusest ja Rae valla jäätmehoolduseeskirja nõuetest. Prügi kogumine toimub kinnistesse tühjendatavatesse konteineritesse.
Tekkivad olmejäätmed kogutakse jäätmekonteineritesse, mis paigutatakse krundile sissesõidutee äärde. Jäätmeruumi projekteerimisel arvestada jäätmehoolduseeskirjas esitatud nõuetega.
Kui konteiner asub lähemal kui 3 meetrit naaberkinnistu piirist, on tarvilik naabri kooskõlastus. Prügikonteinerile tagada võimalikult lihtne liikluskorralduslik ligipääs, järgides Rae valla jäätmehoolduseeskirja ning jäätmevedaja kehtestatud nõudeid konteineri ja selle asukoha suhtes.
Prügikonteinerite täpsed asukohad määratakse konkreetse ehitusprojekti asendiplaanil.
Olmejäätmete veo oma haldusterritooriumil korraldab kohalik omavalitsus vastavalt prügikäitlejatega sõlmitud lepingutele.

4.8. [bookmark: _Toc242199797]Meetmed kuritegevuse ennetamiseks
Planeeritaval maa-alal arvestada vajalike meetmetega kuritegevuse ennetamiseks juhindudes dokumendist EVS 809-1:2002 „Kuritegevuse ennetamine. Linnaplaneerimine ja arhitektuur. Osa 1: Linnaplaneerimine”. Planeeritaval alal on planeerimise ja strateegiate rakendamine võimalik teatud piires, rakendatavad võimalused on järgmised:
· nähtavus,
· juurdepääsuvõimalus,
· territoriaalsus,
· vastupidavus,
· valgustatus.
Käesolev planeering soovitab:
· kinnistu valgustada ja heakorrastada,
· tagada hea nähtavus,
· kasutada vastupidavaid materjale.
Ehitusprojekti staadiumis lahendatakse välise valgustuse ja piirdeaedade paiknemine.
4.9. [bookmark: _Toc497647813][bookmark: _Toc242199798]Tuleohutusnõuded
Nõuded ja meetmed on määratud siseministri 30.03.2017 määrusega nr 17 „Ehitisele esitatavad tuleohutusnõuded”. Välise tuletõrjevesivarustuse projekteerimisel tuleb lähtuda siseministri 18.02.2021 määruse nr 10 „Veevõtukoha rajamise, katsetamise, kasutamise, korrashoiu, tähistamise ja teabevahetuse nõuded, tingimused ning kord” nõuetest.

Tuletõrje veevõtuvajadus lahendada vastavalt standardile EVS 812-6:2012/AC:2016 „Ehitiste tuleohutus. Osa 6: Tuletõrje veevarustus” ja EVS 812-7:2018 „Ehitiste tuleohutus. Osa 7: Ehitisele esitatavad tuleohutusnõuded”.
Hoonete tuleohutusklass määrata siseministri 30.03.2017 määruse nr 17 „Ehitisele esitatavad tuleohutusnõuded” järgi. Hoonete korruste arvust, kõrgusest, pindalast ja kasutajate arvust ning kasutusviisist tulenevalt määrata täpne tuleohutusklass ehitusprojekti koostamisel.
Kavandatud hoonete tulepüsivust iseloomustavad üldandmed:
· Kasutusviis 	VI kasutusviis
Kasutusviis hõlmab hooneid ja ruume, kus toimub tootmine ja/või ladustamine ning sõidukite, elektroonika vms remont ja hooldus.
· Kasutusviis 	V kasutusviis
Kasutusviis hõlmab hooneid ja ruume, kus kasutajad eeldatavalt tunnevad ruume hästi, neil on eeldused iseenda ohutuse tagamiseks ja nad on eeldatavalt ärkvel.
· Kasutamisotstarbed 	12200 – Bürood
	12520 – Laohooned
· Korruste arv	1 – 2
· Hoonete maksimaalne kõrgus	9 – 14 m
[bookmark: para22]Tule leviku takistamiseks on planeeringulahenduses määratud meetmed:
Hoonete vaheline kuja peab olema vähemalt kaheksa meetrit. Kui hoonete vaheline kuja on vähem kui kaheksa meetrit, piiratakse tule levikut ehituslike abinõudega.
Päästetehnikaga peab pääsema hoone sissepääsude, hädaväljapääsude ja päästemeeskonna sisenemistee vahetusse lähedusse.
Tuletõrjeautodele on tagatud juurdepääs Vanapere teelt. Hooneteni viivad juurepääsuteed (väravad) on ette nähtud vähemalt 3,5 m laiad.
Päästemeeskonnale on tagatud päästetööde tegemiseks ja tulekahju kustutamiseks juurdepääs ettenähtud päästevahenditega.
Välise tulekustutusvee normvooluhulgad täpsustuvad ehitusprojekti koostamisel, kuna arvutused on seotud hoone kasutusviisi ning tuletõkkesektsioonide pindalaga. Projekteerimise käigus tuleb määrata hüdrandi vajalikud tootlikkused ja näidata alternatiivsed lahendused, kui olemasolevast ühisveevärgist ei ole võimalik tagada vajalikku tuletõrjevee kogust.

Lähimad olemasolevad tuletõrjehüdrandid paiknevad Soodevahe külas Radisti teel ja Lennuradari teel u 500 m kaugusel planeeringualast läänes.

4.10. [bookmark: _Toc242199799]Tehnovõrkude lahendus
Tehnovõrkude lahendus koostatakse planeerimise järgmises etapis, arvestades olemasolevat olukorda, planeerimislahendust ja sellest tulenevaid vajadusi ning tehnovõrkude valdajate või vastavat teenust osutavate ettevõtete poolt väljastatud tehnilisi tingimusi.

4.11. [bookmark: _Toc242199800]Vertikaalplaneerimine ja sademevee ärajuhtimine
Planeeritava ala maapind on suhteliselt tasane. Maapinna absoluutkõrgused vahemikus u 36.40 –  38.20 m, langusega loodest kagusse. Planeeringuala piirneb läänes ja lõunas kraaviga.
Olemasolevat maapinda võib tõsta maksimaalselt 0,6 m hoonestusala piires. Väljaspool hoonestus- ala säilitatakse olemasolev looduslik olukord.
Planeeritu väljaehitamisel on soovitav kasutada nn jätkusuutliku sademeveesüsteemi meetmeid, s.t tagada lahendustega sademe- ja liigvee perioodidel vee kogumine ja immutamine planeeringualal.
Katustelt ärajuhitavat sademevett on soovitav kasutada haljastuse hooldamisel.
Sademevee minimeerimisel lähtuda veeseaduse § 129 lõigetes 1 – 3 toodud põhimõtetest ning Rae valla ühisveevärgi ja -kanalisatsiooni ning sademevee ärajuhtimise kava aastateks 2024 – 2035 peatükis 9.3 toodud põhimõtetest.
Sademevee käitlus peab vastama keskkonnaministri 08.11.2019 määrusele nr 61 „Nõuded reovee puhastamise ning heit-, sademe-, kaevandus-, karjääri- ja jahutusvee suublasse juhtimise kohta, nõuetele vastavuse hindamise meetmed ning saasteainesisalduse piirväärtused”.
Veeseaduse kohaselt tuleb sademevee käitlemisel eelistada lahendusi, mis võimaldavad sademeveest vabaneda selle tekkekohas, vältides sademevee reostumist. Sademeveest vabanemiseks sademevee suublasse juhtimisel kasutada looduslähedasi lahendusi (nt rohealasid, viibetiike, vihmaaedasid, imbkraave jm), mis võimaldavad sademeveest vabaneda eelkõige maastikukujundamise kaudu, vältides sademevee reostumist.
Välistada tuleb naaberkinnistute niiskusrežiimi halvendamine.
Heaks eelduseks sademevee mittevalgumiseks naaberkinnistutele on kinnistul olemasolev piirdekraav. Kruntide piirialadele võib rajada vett filtreerivast materjalist nõvasid.
Ala täpsem vertikaalplaneerimine lahendatakse kruntide kaupa hoonete arhitektuur-ehitusliku projektide koosseisus.

4.12. [bookmark: _Toc242199801]Planeeringuala tehnilised näitajad
Planeeringuala suurus	0,32 ha
Kavandatud kruntide arv	2
Krunditava ala maa bilanss:
	ärimaa	1157,5 m²	36,6%
	tootmismaa	1157,5 m²	36,6%
	transpordimaa	 850 m²	26,8%


5. [bookmark: _Toc242199802]KESKKONNATINGIMUSED JA VÕIMALIKU KESKKONNAMÕJU HINDAMINE

Kavandatav tegevus (büroo-laohoone planeerimine) ei kujuta oma iseloomult eeldatavalt ohtu keskkonnale. Planeeritava tegevusega ei kaasne eeldatavalt olulisi kahjulikke tagajärgi, see ei avalda olulist mõju ega põhjusta keskkonnas pöördumatuid muudatusi.
Lähtudes planeeringuala ja selle lähiümbruse keskkonnatingimustest ja maakasutusest, ei põhjusta uue tootmis- ja ärihoone rajamine ning sihtotstarbeline kasutamine antud asukohas olulist keskkonnamõju. Tegevusega kaasnevad võimalikud mõjud on valdavalt ehitusaegsed, nende ulatus piirneb peamiselt planeeringualaga ning avariiolukordade esinemise tõenäosus on väike, kui detailplaneeringu elluviimisel arvestatakse detailplaneeringu ja ehitusprojektide tingimusi ja õigusaktide nõudeid ning ettevaatus- ja ohutusabinõusid.
Detailplaneeringuga ei kavandata tegevust, mis kuuluks keskkonnamõjude hindamise ja keskkonnajuhtimissüsteemi seaduse paragrahv 6 lõige 1 nimetatud olulise keskkonnamõjuga tegevuste loetellu, mille puhul keskkonnamõju strateegilise hindamise läbiviimine on kohustuslik.



6. [bookmark: _Toc241753883][bookmark: _Toc242199803]KESKKONNALUBADE TAOTLEMISE VAJADUS

Keskkonnalubade täpne vajadus ei ole detailplaneeringu koostamise hetkel teada.
Keskkonnalubadeks on jäätmeluba, veeluba, õhusaasteluba ja keskkonnakompleksluba. Eeldatavalt ei ole keskkonnalubade taotlemine vajalik, sest püstitatakse üksikelamud.
Jäätmeloa kohustust reguleerib jäätmeseaduse § 73. Täpsustavad nõuded on esitatud keskkonnaministri 21.04.2004 määruses nr 21 „Teatud liiki ja teatud koguses tavajäätmete, mille vastava käitlemise korral pole jäätmeloa omamine kohustuslik, taaskasutamise või tekkekohas kõrvaldamise nõuded”. Jäätmeluba ei ole käsitletavas planeeringus vajalik, sest planeeringualal käitleb füüsiline isik oma kodumajapidamises tekkivaid jäätmeid vastavalt käesoleva seaduse nõuetele.
Maapõueseaduse § 97 sätestab ehitiste püstitamisel, maaparandusel või põllumajandustöödel ülejääva kaevise kasutamise. Kaevise võõrandamine või selle väljaspool kinnisasja kasutamine on lubatud ainult Keskkonnaameti nõusolekul. Nõusolekut saab taotleda peale asjaomase tegevusloa saamist või asjaomase projektdokumentatsiooni olemasolul.
Veeluba on vaja taotleda vastavalt veeseaduse § 187 väljatoodule. Käesoleva planeeringuga ei võeta pinnavett, põhjavett ega juhita suublasse saasteaineid ja jäätmekäitlusmaalt/tööstuse territooriumilt kogunenud sademevett vms. Seega vastavalt Veeseaduse § 187 väljatoodule ei ole vaja taotleda veeluba.
Õhusaasteluba on nõutav, kui käitise kõikidest ühel tootmisterritooriumil asuvatest heiteallikatest väljutatakse saasteaineid koguses, mis ületab keskkonnaministri 14.12.2016 määruse nr 67 „Tegevuse künnisvõimsused ja saasteainete heidete künniskogused, millest alates on käitise tegevuse jaoks nõutav õhusaasteluba” lisas nimetatud künniskogust. Paikse heiteallika käitaja registreerimise osa on reguleeritud keskkonnaministri 19.12.2017 määruses nr 60 „Tegevuse künnisvõimsused, millest alates on vajalik paikse heiteallika käitaja registreering, registreeringu taotluse ja tõendi andmekoosseis”. Atmosfääriõhu kaitse seaduse § 79 lg 6 määrab, et õhusaasteloa kohustusega paikse heiteallika käitaja peab enne vastava heiteallika ehitusloa taotlemist omama õhusaasteluba. Keskkonnaministri 19.12.2017 määruse nr 60 § 11 punkti 6 kohaselt ei ole nõutav paikse heiteallika käitaja tegevuse registreerimine põletusseadmete puhul, milles gaasilisi põlemissaadusi kasutatakse otseseks gaasi põletamisel põhinevaks kütmiseks siseruumides töötingimuste parandamise eesmärgil. Sellest tulenevalt võib eeldada, et õhusaasteloa taotlemine ei ole vajalik.


7. [bookmark: _Toc241753885][bookmark: _Toc242199804]PLANEERINGU ELLUVIIMISE TEGEVUSKAVA

Detailplaneering on pärast kehtestamist aluseks planeeringualal maakorralduslike toimingute tegemisel ja teostatavatele ehitus- ja rajatiste projektidele. Ehitusprojektid peavad olema koostatud vastavalt Eesti Vabariigis kehtivatele projekteerimisnormidele.

Vajalikud tegevused planeeringu elluviimiseks:
1. planeeringujärgsete katastriüksuste ja kinnistute moodustamine koos vajalike servituutide seadmisega;
2. juurdepääsuteede, rajatiste ning hoonetele tehnovõrkude ja tehniliste rajatiste projekteerimise tingimuste taotlemine, projekteerimine ning nendele ehituslubade taotlemine;
3. juurdepääsuteede, rajatiste ning hoonetele tehnovõrkude, -rajatiste ehitamine ning vastavate kasutuslubade väljastamine;
4. planeeringujärgsete hoonete projekteerimine, ehituslubade taotlemine ning ehitamine,
5. planeeringujärgsete hoonete kasutuslubade taotlemine.

Planeeringuga ei tohi kolmandatele osapooltele põhjustada kahjusid. Tuleb tagada, et kavandatav ehitustegevus ei kahjustaks naaberkruntide omanike õigusi või kitsendaks naabermaaüksuste maakasutamise võimalusi (kaasa arvatud haljastus). Juhul, kui planeeritava tegevusega tekitatakse kahju kolmandatele osapooltele, kohustub kahjud hüvitama kahju tekitanud krundi igakordne omanik.
Kahjude all on mõeldud eeskätt ehitustegevusest tulenevaid kahjusid (rikutud teed, haljastus, tehnovõrgud vms samuti ebamõistlikult pikka aega teel või tänaval transpordi kinnihoidmine jms).

Transpordiameti nõuded planeeringu elluviimisel:
· arendusega seotud teed tuleb rajada ning nähtavust piiravad takistused (istandik, puu, põõsas või liiklusele ohtlik rajatis) kõrvaldada (alus EhS § 72 lg 2) enne planeeritavale alale rajatava hoone kasutuselevõttu;
· sademevett ei tohi juhtida riigitee alusele maaüksusele, sh riigitee koosseisu kuuluvatesse teekraavidesse;
· kõik arendusalaga seotud ehitusprojektid, mille koosseisus kavandatakse tegevusi riigitee kaitsevööndis, tuleb esitada Transpordiametile nõusoleku saamiseks. Riigiteega liitumise või ristumiskoha ümberehituse korral (EhS § 99 lg 3) tuleb taotleda nõuded projektile Transpordiametilt;
· riigitee kaitsevööndis on keelatud tegevused vastavalt EhS § 70 lg 2 ja § 72 lg 1, sh on keelatud ehitada ehitusloakohustuslikku teist ehitist. Riigitee kaitsevööndis kehtivatest piirangutest võib kõrvale kalduda Transpordiameti nõusolekul vastavalt EhS § 70 lg 3;
· Transpordiamet ei võta PlanS § 131 lg 1 kohaselt endale kohustusi planeeringuga seotud rajatiste väljaehitamiseks.

